ගඩීමායි උත්සවය

ගඩීමායි උත්සවය යනු, ඉන්දු-නේපාල දේශසීමා මායිම අසල, දකුණු නේපාලයේ කත්මන්ඩු  අගනුවරට 100 සැතපුම් (160 කිමී) පමණ දකුණු දෙසින්  බාරා දිස්ත්‍රික්කයේ, බාරියාර්පුර් හී පිහිටි, ගඩීමායි දේවාලයෙහි, සෑම වසර 5 කට වරක්, මසක්-පුරා  පැවැත්වෙන හින්දු උත්සවයකි. බලයේ දෙවඟන වන ගඩීමායි සතුටු කිරීමේ අරමුණින් පැවැත්වෙන මෙම උත්සවය, බිලිදීම සඳහා සත්ත්ව-ඝාතනය බිලිදෙන සතුන් අතර මී හරක්, ඌරන්, එළුවන්, කුකුලන්, මීයන්, සහ පරෙවියන් වෙති.

විස්තරය
උත්සවයට මිලියන 5 ක් පමණ ජනයා සහභාගි වන අතර, ඒ අතර මදේශිවරුන් වන අතර බැතිමතුන්ගෙන් 70% ක් පමණ කොටසක් සමන්විත වන්නේ  උත්තර් ප්‍රදේශ් සහ බිහාරය යන ඉන්දියානු ප්‍රාන්ත වෙතින් වන ජනයා ගෙනි. ඔවුන්ගේ ප්‍රාන්ත වල සතුන් බිලිදීම වෙත පනවා ඇති තහනම උපායශීලීව මගහැරීම සඳහා නේපාලයේ පැවැත්වෙන උත්සවයට සහභාගී වෙති.
උත්සවයට සහභාගීවන්නන් විශ්වාස කරන්නේ, ගඩීමායි හින්දු දේවතාවියට සත්ත්ව බිලි පූජා කිරීමෙන්, නපුර පරාජය වී සෞභාග්‍යය උදා වන බවයි.

2009 වසරෙහි පූජෝත්සවයට මසකට පෙර, මදේශී දේශපාලනඥයින් අවබෝධ කර ගත්තේ, පූජෝත්සවයේ බිලි පූජාව සඳහා එළුවන්ගේ සහ උත්සවය අතරතුර  පරිභෝජනය සඳහා  එළු මස් වල, "දරුණු  හිඟයක්"  ඇති වනු ඇති බවයි. ගුවන් විදුලි විකාශ ඔස්සේ ඔවුන් මෙහෙයුමක් දියත් කරමින් ගොවියන්ගෙන් ඉල්ලා සිටියේ ඔවුන්ගේ සතුන් විකුණන ලෙසයි.

2009 නොවැම්බර් මාසයේ පළමු සතියේ ඇරඹුනු උත්සවය,  දෙසැම්බර් මාසයේ පළමු සතියේ අවසන් වූ අතර (මකර සංක්‍රාන්තිය දක්වා), උත්සවයේ අංගයක් වන සතුන් බිලිදීමේ චාරිත්‍රය, 2009 වසරෙහිදී නොවැම්බර් 24 සහ 25 දිනයන්හිදී පැවැත්වුනේ, දේවාලයේ ප්‍රධාන පූජක විසින්, සප්තබලි නම්වූ පූජෝත්සව බිලිදීම තුලදී, සුදු මීයන්, පරෙවියන්, කුකුළන්, තාරාවුන්, ඌරන් සහ පිරිමි මී හරක් බිලිදීමෙනි. පළමු දිනයේදී, 20,000 ට වැඩි ගණනක් මී හරක් බිලි දෙන ලදි. ඇස්මේන්තු පරිදී, 500,000 ට වැඩි සතුන් සංඛ්‍යාවක් 2009 වසරෙහි ගඩීමායි උත්සවය තුලදී ඝාතනය කෙරිණි. දේවාලය අසල පිහිටි කොන්ක්‍රීට් ඝාතනාගාරයක් තුලදී 200 ට වැඩි සංඛ්‍යාවක් පිරිමින් විසින් පූජෝත්සව ඝාතන සිදු කෙරිණි. ගඩීමායි උත්සවය නැරඹීමට පැමිණි ඉන්දියානු බැතිමතුන්ගේ ළදරුවන් තිදෙනෙක් මිය ගියේ අධික ශීතල නිසාය. ඉන්දියානුවන් සය දෙනෙක් මිය ගියේ බාල කළ  "කසිප්පු" පානය කිරීම නිසාය.

මතභේදයන්
උත්සවය විසින්, සත්ත්ව අයිතිවාසිකම් රකින්නන්ගේ සහ කඳුකරයේ නේපාල හින්දුන්ගේ විවිධ විරෝධතා ජනිතකර ලීය. බ්‍රිජට් බාඩෝ සහ මනේකා ගාන්ධි ඇතුළු ක්‍රියාකාරීන් විසින්, පූජෝත්සවය නැවැත්වීමට, 2009 වසරෙහිදී උත්සාහයන් කිහිපයක් සිදු කරමින්, නේපාල රජයට ලියා දැන්වූයේ ඝාතන නතර කරන ලෙසටයි. රජයේ නිලධාරියෙක් කියා සිටියේ,  "මදේශී ජනයාගේ සියවස්-පැරණි සම්ප්‍රදායයන්ට එරෙහි වීමට" ඔවුන්ට නොහැකි බවයි. සමහරක් ඔහුගේ අනුගාමිකයන් විසින් බුදුන්වහන්සේගේ පුනුරුප්පත්තිය ලෙසින් සැලකෙන, රාම් බහදූර් බොම්ජෝන් පැවසුවේ, අවිහිංසාව දේශනා කිරීමෙන් සහ එම ස්ථානයෙහි ආශිර්වාද පූජා පැවැත්වීමෙන්, උත්සවයෙහිදී බිලි දීම නැවැත්වීමට ඔහු උත්සාහ කරන බවයි. ඔහුගේ මෙම පොරොන්දුව නිසා, කිසියම් සිදුවීමක් ඇති වීම වැලැක්වීමට, රජය විසින් අමතර බල ඇණි එහි යැවිණි.

උත්සවයෙන් පසුව, සතුන්ගේ මස්, කටු සහ සම්, ඉන්දියාවේ සහ නේපාලයේ සමාගම් වලට විකුණනු ලැබේ. 

ඝාතකයන්ගේ භූමිකාව ඉටුකරන පුරුෂයන්,  බොහෝ විට, ශිෂ්ඨ ලෙසින් සත්ත්ව ඝාතනය සිදුකිරීමේලා අනිපුණ බැවින්, සතුන් අනවශ්‍ය ලෙසින් දුක් විඳ, මන්දගාමී හා දුක්බර මරණ වලට ලක් වන බවට කාරණයක් සැලකිල්ලට පත් වී තිබුණි.

ප්‍රතිචාරයන්
ඉන්දියානු ස්වදේශ කටයුතු අමාත්‍යාංශය විසින්,  බිහාරය සහ උත්තර් ප්‍රදේශ් ප්‍රාන්ත වලට උපදෙස් දී තිබුණේ, ඒ පිළිබඳ සැලකිල්ලෙන් සිට, උත්සවය සඳහා  නේපාලය වෙත සතුන් රැගෙන නොයන බවට සහතික වන ලෙසිනි.

එක්සත් රාජධානියේ ජොවෑනා ලම්ලි නම් නිලිය විසින්,  ගඩීමායි උත්සවයේදී සතුන් සමූහ ඝාතනය කිරීම නවතන ලෙසින්, මාදේශී නායකයාගෙන් සහ දේශ සීමාවෙහි වෙසෙන ඉන්දියානුවන්ගෙන් ඉල්ලා සිටියේ,   මෙම ම්ලෙච්ඡ ක්‍රියාව නතර කරන ලෙසිනි.

මෙයද බලන්න 
 හින්දු ආගමෙහි සත්ත්ව බිලි පූජා
 හින්දු ආගම පරිදී  භෝජනය

ආශ්‍රිත

නේපාලයේ උත්සව
හින්දු උත්සව
සත්ත්ව බිලි පූජා